NaiveNeuron/SloPal huggingface dataset:
Hrušovský, Pavol, poslanec NR SR (2013-01-29):
Ďakujem pekne. Veľmi stručne, kolegyne poslankyne, kolegovia poslanci. Ten termín prvý deň 11. schôdze nie je vybratý náhodne. Funkčné obdobie terajšieho predsedu Správnej rady Ústavu pamäti národa končí 31. januára. Ústav pamäti národa nemá zvoleného svojho podpredsedu, ale keby aj mal zvoleného svojho podpredsedu, v zmysle zákona o Ústave pamäti národa v § 10 ods. 4 je presne definované, kto je štatutárom Ústavu pamäti národa. Jediným štatutárom, ktorému dáva zákon oprávnenie na všetko, v mene ústavu konať, podpisovať, nakladať a hospodáriť s majetkom, je jedine predseda. Dámy a páni, ak dnes nezvolíme predsedu, Ústav pamäti národa zostane bez svojho štatutára. Na toto pravdepodobne chcel upozorniť aj pán poslanec Abrhan vo svojom vystúpení. Ja som to len chcel trošku jednoduchšie vysvetliť, že prečo ten apel na to, aby sme zvolili. A rovnako aj pani podpredsedníčka Laššáková niekoľkokrát hovorila, že je termín najvyšší, preto aj SMER navrhol svojho kandidáta na voľbu za predsedu na túto parlamentnú schôdzu, lebo sami si uvedomujete, že je to posledný možný termín, aby sme ústav nepriniesli do absolútneho zmätku a anarchie. Dneska som sa dozvedel, že údajne v stredu má zasadnúť Správna rada, ktorá má zvoliť svojho podpredsedu. No a čo keď ho nezvolí? Teda uvedomme si aj my svoj podiel zodpovednosti. Už tu viacerí povedali, že nejde o inštitúciu, ktorá by vyhlasovala iným vojnu. Ale z hľadiska nášho, tých, ktorým záleží na tom, aby sme odkryli históriu a minulosť, záleží na tejto funkcii rovnako ako na každej inej, a považujeme preto za dôležité, aby Národná rada svoju zodpovednosť na seba prevzala a toto rozhodnutie dnes za, Františka Mikloška za predsedu zvolila. Ďakujem.
Jurinová, Erika, podpredsedníčka NR SR (2013-10-30):
Pán poslanec Simon.
Zemanová, Anna, poslankyňa NR SR (2022-10-11):
Ďakujem pekne. Pán predseda, dávam návrh, aby Národná rada prijala uznesenie týkajúce sa neospravedlniteľných útokov armády Ruskej federácie na civilné ciele v Ukrajine. Národná rada Slovenskej republiky čo najdôraznejšie odsudzuje rozsiahle útoky vedené Ruskou federáciou na území Ukrajiny namierené voči civilným cieľom, ktorých jediným zámerom je terorizovať ukrajinský národ. Po druhé, zdôrazňuje, že takéto správanie môže so sebou niesť až prvky genocídy civilného obyvateľstva na zvrchovanom a suverénnom území Ukrajiny, čo je absolútne neprijateľné a aktéri tohto konania nesmú zostať nepotrestaní. Vyjadruje poľutovanie nad tým, že sa aj napriek jednoznačnému odsúdeniahodnému charakteru týchto aktivít nájdu v Slovenskej republike občania, ktorí takéto konanie nielen schvaľujú, ale dokonca ho aktívne podporujú v rôznych formách prejavov. Pripomína, že občania Ukrajiny majú právo slobodne si vybrať svet, v akom chcú pokojne žiť a prosperovať, a preto plne podporuje kandidátsky štatút Ukrajiny v Európskej únii. Opätovne zdôrazňuje, že stojí pri ľude Ukrajiny a jej demokraticky zvolených predstaviteľoch. Odôvodnenie: Slovenská spoločnosť prijala... (Prerušenie vystúpenia časomerom.)
Gál, Gábor, poslanec NR SR (2018-02-01):
Pán predsedajúci, keďže sme odhlasovali body zo spoločnej správy, dajte, prosím, hlasovať o tom, že prerokujeme návrh zákona v treťom čítaní ihneď.
Jurinová, Erika, podpredsedníčka NR SR (2015-05-14):
Ďakujem, pán poslanec. Dávam slovo ďalšiemu prihlásenému rečníkovi pánovi poslancovi Poliačikovi.
Laššáková, Jana, podpredsedníčka NR SR (2014-09-24):
Pán poslanec Mikloško.
Grendel, Gábor, podpredseda NR SR (2021-06-24):
Ďalšiu otázku položil pán poslanec Valášek, ktorého nevidím v rokovacej, v rokovacej sále. Po ňom nasleduje otázka pána poslanca Takáča. (Reakcia z pléna.) Je tu pán Valášek. Ospravedlňujem sa. Na ministra obrany Slovenskej republiky. OK, takže pán poslanec Valášek netrvá na odpovedi. Ďalšiu otázku položil pán poslanec Takáč na ministra pôdohospodárstva a rozvoja vidieka Slovenskej republiky pána Samuela Vlčana, otázka znie: „Pán minister, súhlasíte s tým, aby sa Správa štátnych lesov presunula po ŠOP, teda Štátnu ochranu prírody? Ak áno, prečo? Ak nie, prečo?“
Korčok, Ivan, minister zahraničných vecí a európskych záležitostí SR (2020-09-24):
Ešte raz, pán poslanec, nechám prehrať tento záznam, citujem vás, povedali ste, že som platený Spojenými štátmi, ohradzujem sa voči tomu, to je po A. Po B, áno, máte pravdepodobne, nie som odborník, trestnoprávnu imunitu, ale nemáte občianskoprávnu imunitu, nezobrali ste to späť. Nechám si prehrať tento záznam a budem na to reagovať. Ďakujem.
F. Mikloško, poslanec: (2004-11-02):
Druhá vec. Možno sa k vedeniu schôdze vyjadrí pán predseda parlamentu. My sme, a to hovorím za vládnu koalíciu, my sme pripravení sa kedykoľvek ospravedlniť, nemáme s tým problém. Ale nemám rád, nie som rád a nemám rád, keď ma poučujú o ospravedlnení ľudia, ktorí sa do dnešného dňa neospravedlnili za vyrazenie poslanca Gauliedera z tohto parlamentu. (Potlesk.) Štrasburg vám povedal, čo ste urobili, a od prvého momentu to bolo jedno nehorázne „svinstvo“. Do dnešného dňa ste sa nikomu, žiadnemu občanovi Slovenskej republiky neospravedlnili. Prosím, s tým práve musíme začať, ak chceme hovoriť o ospravedlňovaní. A samozrejme, ak si všetky tieto veci vyrozprávame, po prvé o absolútnej nekompetencii návrhu pani univerzitnej profesorky Tóthovej, po druhé o pánovi Gauliederovi, tak som pripravený, aby sme sa išli ospravedlňovať. Kedykoľvek som pripravený sa ospravedlniť za kohokoľvek.
T. Cabaj, poslanec: (2002-02-05):
I. Presperín, podpredseda NR SR: Páni poslanci, dávam o tomto návrhu hlasovať. Prosím, aby ste sa pripravili na hlasovanie. Prosím, aby ste hlasovali o tomto predloženom návrhu pána poslanca Cabaja. Hlasujeme. Páni poslanci už majú náhradné karty, hlasujeme. (Hlasovanie.) Prítomných 78 poslancov, za 55 poslancov, proti 6, zdržalo sa 6, nehlasovalo 11 poslancov. (Potlesk.) Konštatujem, že návrh poslanca Cabaja bol schválený. Vážení páni poslanci, poslankyne, teraz pristúpime v treťom čítaní k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady slovenskej republiky číslo 282/1993 Z.z. o zmiernení niektorých majetkových krívd spôsobených cirkvám a náboženským spoločnostiam (tlač 1182) ako o celku, v znení návrhov schválených v druhom čítaní na 53. schôdzi . Prosím spoločného spravodajcu poslanca Kužmu, aby hlasovanie uviedol. Poprosím vás o pokoj v rokovacej sále, páni poslanci.
Zmajkovičová, Renáta, podpredsedníčka NR SR (2014-06-12):
Ďakujem, pán minister. Ďalšiu otázku položil pán poslanec Ján Senko opäť ministrovi dopravy, výstavby a regionálneho rozvoja Jánovi Počiatkovi. Otázka znie: „Vážený pán minister, mohli by ste nás informovať o aktuálnom stave prípravy rýchlostnej cesty R2 Zvolen-východ – Zvolen-západ?“ Nech sa páči, máte slovo, pán minister.
Číž, Miroslav, podpredseda NR SR (2015-02-04):
Ďakujem pekne. Pán poslanec Zsolt Simon.
Grausová, Natália, poslankyňa NR SR (2018-02-02):
Ďakujem pekne. Vážený pán predsedajúci, vážený pán minister, kolegyne, kolegovia, ja len krátko. Ja by som, nie je mi jasné, teda chcela by som prečítať, cieľom návrhu, resp. návrhom zákona sa navrhuje vytvorenie nového druhu multifunkčného zariadenia v zriaďovateľskej pôsobnosti Ústredia práce, sociálnych vecí a rodiny z dnešných detských domov, krízových stredísk a resocializačných stredísk na centrá pre deti, ich rodiny a plnoleté fyzické osoby. Ja by som tu chcela poprosiť pána ministra, aby mi to vysvetlil, že teda či to bude, teda či to bude jedno centrum, ktoré bude spravovať všetky tieto veci, alebo či všetky tieto dotknuté osoby budú pod jednou strechou. Pretože ja si neviem predstaviť nejaké krízové centrum, neviem si predstaviť niečo, kde sú deti a zároveň aj dospelé osoby. Tak toto by som chcela tak jasnejšie objasniť. Ďakujem.
Blaha, Ľuboš, podpredseda NR SR (2024-02-16):
Pán poslanec Richard Glück.
B. Bugár, podpredseda NR SR: (2004-03-04):
(Hlasovanie.) Prítomných 144 poslancov, za návrh 72, proti 14, zdržalo sa 39, nehlasovalo 19. Konštatujem, že Národná rada nepostúpila návrh zákona do druhého čítania. Budeme hlasovať o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov (tlač 580). Pán poslanec Abrhan, nech sa páči,  máte slovo.
Grendel, Gábor, podpredseda NR SR (2021-06-25):
Pán poslanec Suja.
Heger, Eduard, dočasne poverený predseda vlády SR, poverený riadením Ministerstva financií SR a Ministerstva zdravotníctva SR (2023-03-16):
Ďakujem veľmi pekne. Prajem vám ešte pekný deň.
A. Slafkovský, poslanec: (2008-09-04):
A pokiaľ chcete niekoho posielať do basy, tak sa hlásim k tomu, že ja som ďalší Daniel Lipšic. (Potlesk.)
Pellegrini, Peter, predseda NR SR (2016-02-11):
S reakciou na faktické pán poslanec Osuský.
Hraško, Igor, poslanec NR SR (2015-04-21):
Ďakujem pekne za slovo. Rokujeme len naozaj o skrátenom legislatívnom konaní, ale o čom vlastne rokujeme? Totiž niekedy to naozaj nie je jasné, či je to o návrhu toho, čo by malo riešiť reštrukturalizáciu na Slovensku. Ako som povedal už vo svojom predchádzajúcom prejave, ten pôvodný návrh, ktorý sa mal zaoberať problematikou celoslovenského a celospoločenského problému zlých reštrukturalizácií, tak sa zúžil na reštrukturalizáciu Váhostavu a na vyriešenie problému Váhostavu, ako nezaplatiť zo svojho majetku oklamaným živnostníkom a dodávateľom na stavby, ktoré vyhral vo verejnom obstarávaní Váhostav. Tento návrh nie je ani tak teda o tom, aby sme vyriešili situáciu, ale zachránili niekoho, kto stojí v pozadí Váhostavu, resp. na jeho čele, a o tom, čo pán Číž hovoril tu a čítal z rokovacieho poriadku v prípade, že hrozia veľké hospodárske škody. No ja sa obávam, že práve prijatím toho, že budeme za Váhostav sanovať dlhy Váhostavu, tak tým práve nám môžu vzniknúť hospodárske škody. Preto si dovolím tvrdiť, že na skrátené legislatívne konanie nie je opodstatnenie, pretože nám nehrozia hospodárske škody, nakoľko už tri roky sa vie o tom, že zákon o reštrukturalizácii nie je dobrý, ale doteraz bol pre niekoho vyhovujúci. Tu sa preto nič nerobilo, preto nik nekonal teda okrem predložených návrhov opozície, ktoré mohli riešiť tú reštrukturalizáciu. A povedal to jeden z tých oklamaných veriteľov Váhostavu. Povedal to priamo v televízii TA3, keď bola beseda o tejto problematike, že opozícia predložila návrhy, ktoré by ich situáciu riešili. Vtedy ale nikto zo strany SMER za tie návrhy nezahlasoval. To je zaujímavé. A teraz idú riešiť niečo z toho v skrátenom legislatívnom konaní. Keby to bol aspoň normálny návrh, kľudne, ale, samozrejme, mal by riešiť niečo z toho, nie to, že občania Slovenskej republiky sa cez poplatky v bankách zložia na to, že Široký nebude musieť zo svojho majetku zaplatiť dllžníkom firmy Váhostav, ktorým sú dlžní, nevyplatené faktúry. Takže naozaj nie je dôvod na skrátené legislatívne konanie a ja dávam procedurálny návrh, aby sme viac o tomto bode nerokovali.
Hrnčiar, Andrej, podpredseda NR SR (2018-05-10):
Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 938. Návrh na jeho pridelenie na prerokovanie výborom je v rozhodnutí č. 991. Nech sa páči, pán podpredseda vlády a minister životného prostredia, máte slovo, aby ste vládny návrh zákona uviedli.
Mezenská, Helena, poslankyňa NR SR (2013-09-17):
Zneužívate moc. (Nasledujúci text hovorený súbežne s predsedajúcim.) Nepoučujte ma! Lebo keď tu zabezpečíte ministrov a zabezpečíte vládu, aby sedela, tak potom ma poučujte! Nemáte právo poučovať, keď vy pošliapavate demokraciu, ústavu a zákony. Vypnite mi mikrofón. Čo tu predvádzate je svinstvo?! (Pokrik v sále a potlesk.)
B. Bugár, podpredseda NR SR: (2005-11-08):
(Hlasovanie.) Prítomných 133, za 128, proti 2, hlasovania sa zdržali 3. Tieto body sme schválili. Nech sa páči.
Bugár, Béla, podpredseda NR SR (2017-09-12):
Nech sa páči, prezentujme sa a hlasujme. (Hlasovanie.) Prítomných 138 poslancov, za návrh 78, proti 21, zdržalo sa 39 poslancov. Návrh sme schválili. Nech sa páči, výbory.
Hlina, Alojz, poslanec NR SR (2014-05-29):
Ďakujem veľmi pekne. Ináč je úplne čarovné, jak pán primátor mesta Košíc a nádejný kandidát na znovuzvolenie do tejto funkcie povie, že táto téma bola zneužívaná na sebaprezentáciu. Ten pozmeňovák, máte 83 poslancov, o koľko, kľudne mohol predložiť, ja neviem kto, ma tak rýchlo nenapadá, úplne malebné! Ale ešte malebnejšie bolo to, čo bolo teraz pekne vidno, tu vpredu bola košická loby, pán Raši a pán Žiga, a vzadu sedela banskobystrická loby, pani Laššáková s pánom Senkom. A treba jasne povedať, že Detva a Kremnica, vyzerá to tak, že bola obetovaná. Detva a Kremnica bola obetovaná, to znamená košická loby, Košičania majú to šťastie, že majú takýto silný vplyv, Banskobystričania majú ten smútok, že to vyzerá s nimi zatiaľ podľa aktuálnych informácií veľmi bledo. Pokúsim sa povedať viac v rozprave. Skončím s tým, že naozaj, pán Raši, úplne čarovné, že „využívajú na sebaprezentáciu“; pán Želiezka, teraz ma napadlo, mohol kľudne prečítať ten pozmeňovací návrh, ale že ste ho zrovna prečítali vy, to je úplne, úplne malebné. Ďakujem pekne.
Grendel, Gábor, podpredseda NR SR (2022-09-20):
S faktickou poznámkou pán poslanec Tomáš Taraba.
Šeliga, Juraj, podpredseda NR SR (2021-03-17):
Ďakujem. Pani poslankyňa Sulanová, poprosím vás ako spravodajku, ktorú, spravodajcu, ktorú určil navrhnutý gestorský výbor pre hospodárske záležitosti, nech sa páči.
P. Hrušovský, predseda NR SR: (2003-02-27):
budeme pokračovať v rokovaní 8. schôdze Národnej rady Slovenskej republiky bodom programu hodina otázok poslancov podaných členom vlády Slovenskej republiky. Prosím pánov ministrov, pánov poslancov, aby zaujali svoje miesta v rokovacej sále. Najskôr pristúpime k odpovediam na vyžrebované otázky, položené predsedovi vlády Slovenskej republiky. Prosím teraz pána predsedu vlády, aby najskôr oznámil, ktorých z členov vlády určil, že budú odpovedať na otázky za neprítomných členov vlády, prípadne, že bude za nich odpovedať sám. Nech sa páči, pán premiér, máte slovo.
Laššáková, Jana, podpredsedníčka NR SR (2015-05-27):
Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Mičovský. Končím možnosť prihlásiť sa do rozpravy ústne. Nech sa páči, pán poslanec.
Kollár, Boris, predseda NR SR (2022-03-16):
Prosím, prezentujme sa a hlasujeme. (Hlasovanie.) Prítomných 131 poslancov, za 85, proti 13, zdržalo sa 32, nehlasoval 1. Uvedený návrh sme schválili.
Vaľová, Jana, poslankyňa NR SR (2013-11-28):
Poprosím, pán predseda, dajte hlasovať o bode 30 zo spoločnej správy so stanoviskom gestorského výboru neschváliť ho.
Laurenčík, Milan, podpredseda NR SR (2020-07-23):
Na vaše vystúpenie evidujem tri faktické poznámky. Nech sa páči, pán Juraj Gyimesi.
B. Bugár, podpredseda NR SR: (2006-01-31):
J. Miklušičák, poslanec: Ďakujem, pán predsedajúci. Ja len kolegovi Madejovi chcem povedať, že to nijako nevyvracia, že zákon o štátnom občianstve ukladá trojročnú lehotu. Čiže nie je problém si tri roky počkať u každého kdesi inde a potom spísať dohodu. Čiže to nevyvracia ten argument, ktorý použil pán Brocka. To je všetko, ďakujem pekne.
Štefanec, Ivan, poslanec NR SR (2012-08-01):
Ďakujem pekne, pani predsedajúca. Chcem sa poďakovať pánovi poslancovi Vašečkovi za presné pomenovanie toho, o čo tu dnes ide, aj za to, že povedal presne, prečo máme schôdzu koncom leta. Ja som si dokonca istý, že už od začiatku, keď bol stanovený harmonogram schôdzí, tak vláda vedela, čo urobí. Vedela, že pripraví skrátené legislatívne konanie práve na koniec leta, keď je otupená pozornosť ľudí a keď, pochopiteľne, majú ľudia iné priority. Veľmi ma mrzí najmä, že minulý týždeň štvrtok, keď sme sa pýtali pána ministra Richtera, či pripravuje skrátené legislatívne konanie, tak ešte stále to odmietal. A, bohužiaľ, dnes sme o šesť dní neskôr a realita je na svete. Takže všetkým je jasné, o čo tu ide. Ide predovšetkým o zlodejinu z účtov ľudí, ktorí si sporia na dôchodok. Ďakujem.
Glváč, Martin, podpredseda NR SR (2018-10-23):
Poslanec Galko.
Laurenčík, Milan, podpredseda NR SR (2021-11-11):
Pani poslankyňa, nenarúšajte poriadok v sále, zaujmite svoje miesto. Idú faktické poznámky. Aj on zaujme svoje miesto. (Ruch v sále.) Prosím všetkých pánov poslancov, aby zaujali svoje miesto a... (Reakcie z pléna a neutíchajúci ruch v sále, zaznievanie gongu.) Páni poslanci, prosím, kľud v sále, ešte raz vyzývam všetkých, aby si dali respirátory tak, ako to predpisuje vyhláška. Pán poslanec Medvecký. Vráťte čas pani poslankyni Cigánikovej, nech môže mať faktickú poznámku
Dubéci, Martin, poslanec NR SR (2023-12-20):
Ďakujem za slovo, pán predsedajúci. Ja by som sa chcel poďakovať aj mojej predrečníčke za to, že tradične v duchu tejto schôdze mala vecný, konštruktívny prístup, tak ako, a prejav, tak ako mnoho mojich kolegov a kolegýň, ktorí nielen v tých rozpravách, ale aj v samotných tých faktických tu sedia a, teraz poviem paradoxne, tu nehovoria len o tom rozprávaní, ale naozaj rozprávajú v tejto rozprave, sú tu a ťahajú túto schôdzu niekam, na rozdiel možno od niektorých, ktorí o tom hovoria, ale nie sú tu úplne prítomní, tak tu si tiež nalejme čistého vína. Procesne k celému štátnemu rozpočtu, ja som veľmi rád, že súčasťou nášho poslaneckého klubu je Štefan Kišš a ďalší mnohí poslanci, ktorí pracovali v tíme hodnoty za peniaze, ktorý je proces, ktorý ešte kedysi dávno spustil kolega Martin Filko, ktorý tu, žiaľ, už medzi nami nemôže byť a ktorý mal nastaviť aj nejakú revíziu toho, ako tie výdaje v tom rozpočte vznikajú a na čo sa míňajú. A mne je to veľmi ľúto, že máme tu nejaký proces, ktorý pravidelne v rôznych sektoroch identifikuje priestor na zlepšenie, je to naozaj objektívne, vecné, faktické, je to veľmi dobre zmerané a napriek tomu sa to nikdy nestane súčasťou toho rozpočtového procesu a prejavuje sa to veľmi málo. Vždy tie politické argumenty prevážia nad tými odbornými napriek tomu, že sme si tu nastavili veľmi dobrý proces na to, ako to, ako to merať, hodnotiť a hľadať zlepšenia. Preto by som upriamil pozornosť kolegov na revíziu výdavkov pre sociálnu inklúziu vo vzdelávaní, je to veľmi dobrý dokument, keď si to dáte do gúglu, nájdete to. Možno počas tej rozpravy, keď sa do nej nezapojíte, tak si aspoň pozrite, lebo konkrétne v inklúzii, ktorá je obrovským problémom našej krajiny, obrovským problémom, zvlášť vo vzdelávaní máme obrovské medzery a tu je papier, ktorý to môže, ktorý tomu môže pomôcť, ako lepšie míňať tie peniaze, o čom by bola táto diskusia dnes. Ďakujem pekne. (Potlesk.)
Sulík, Richard, predseda NR SR (2010-11-05):
Ďakujem pekne pánovi poslancovi Čížovi. Toto boli písomne prihlásení rečníci a k nim faktické poznámky. Teraz je možnosť sa prihlásiť do rozpravy ústne. Do rozpravy sa prihlásili štyria rečníci. Uzatváram možnosť sa prihlásiť do rozpravy ústne. A slovo má pán poslanec Jarjabek. (Reakcia poslanca.) Nie, faktické boli všetky. (Hlasy v sále.) Ale, pán Zajac, vy sa musíte prihlásiť, keď chcete reagovať. (Reakcia z pléna.) Dobre, tak ešte raz, v poriadku. (Hlasy v sále.) Nechajte mňa rozprávať, ja mám mikrofón. Takže takto, dáme možnosť reagovať pánovi poslancovi Zajacovi na faktické poznámky, ale chcel by som poprosiť všetkých poslancov, keď chcú reagovať na faktické poznámky k svojmu vystúpeniu, tak sa musia normálne prihlásiť tak ako s faktickou poznámkou, aby som to tu videl. Pán Zajac, nech sa páči, máte slovo.
Blanár, Juraj, podpredseda NR SR (2023-06-16):
Pán poslanec Karahuta, môžete reagovať na faktické poznámky.
Mierna, Anna, poslankyňa NR SR (2022-03-16):
Pán predsedajúci, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru schváliť.
Sulík, Richard, predseda NR SR (2011-10-11):
Ďakujem pekne. Pán podpredseda vlády, milý Jano, vnímam snahu nás vtlačiť do extrémistického kúta. Chápem na jednej strane, že keď sa minú argumenty, tak aj to je dobré, ale na druhej strane nevnímam to ako korektný krok z tvojej strany. Garantujem, že vo väčšine vecí sa so SNS nezhodujeme, ale predsa nezmeníme naše presvedčenie len preto, že niektorá iná, ktorákoľvek iná strana má v nejakej konkrétnej veci rovnaký názor ako my. Ja vám váš názor nechcem upierať, keď vravíte, že potrebujeme viac Európy a viac solidarity a že chceme byť v tom klube. Ale potom by ste mali byť aj natoľko korektní a povedať vašim voličom, že otočili ste a opustili ste vašu pozíciu, kde hovoríte, že ste proti harmonizácii daní, lebo to je najbližší krok, ktorý nás čaká. No a na záver, tvojim rečiam o solidarite budem veriť vtedy, keď v prospech eurovalu založíš tvoj byt.
Viskupič, Jozef, poslanec NR SR (2016-05-19):
Ďakujem, keďže som prihlásený aj do rozpravy, len jedna poznámka, ktorá presne zaznela v závere. A to je tá výzva, aby sme tú diskusiu viedli tu a teraz. Sú veľmi dôležité tie argumenty, dokonca, myslím si, až návrhy na obrovské systémové opatrenia. Jeden z nich voláš malý Zákonník práce. Myslím si, že my by sme sa mali zamerať na malé a stredné podnikanie omnoho viac a tie systémové opatrenia možno až do úrovne ministerstva pre malé a stredné podnikanie a vymeniť ho za ministerstvo rozkrádania hospodárstva. Čiže, áno, tú diskusiu treba viesť tu, preto ja veľmi oceňujem jeden fakt, ktorý na začiatku dnešného dňa tu zaznel. A to je, že napriek tomu, že tá diskusia sa nevedie tu, ale cez Facebookove statusy tak si si dal prácu. A to, že je verejnosť zavádzaná cez Facebookove statusy, si presne a jasne odhalil. To, že niekto ten Zákonník práce ani nečítal a má ambíciu sa na Facebooku vyjadrovať a nepríde sem do pléna, aby to povedal napriamo, aby si ho mohol opraviť, že v nedeľu nie je žiadny príplatok a on píše, že ho ideme zrušiť, je proste diskvalifikácia z diskusie. A tu by mal hanbu. Ale keď to napíše na Facebooku, tak je schovaný kdesi za bučkami a nepríde vôbec argumentovať sem do Národnej rady, kde jeden poslanec by s ním aspoň mal debatu o Zákonníku práce absolvovať. Ďakujem.
Krúpa, Juraj, poslanec NR SR (2021-05-12):
(Povedané smerom k predsedajúcemu.) Ja sa ospravedlňujem, pán Laurenčík, vydržte to so mnou, prosím vás... (Reakcia spravodajcu: „Zavolajte, nech vás prídu vystriedať.“ )
Jurinová, Erika, podpredsedníčka NR SR (2014-12-11):
Ďakujem pekne, pán poslanec. Dávam slovo spoločnému spravodajcovi z výboru pre verejnú správu a regionálny rozvoj poslancovi Tiborovi Glendovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
B. Bugár, podpredseda NR SR: (2002-04-10):
(Hlasovanie.) Prítomných 128 poslancov, za návrh hlasovalo 103, zdržalo sa 23, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pani poslankyňa, druhé hlasovanie.
Figeľ, Ján, podpredseda NR SR (2013-06-04):
Nech sa páči, s reakciou, Igor Matovič.
Blanár, Juraj, podpredseda NR SR (2022-06-16):
Pán Kazda, ja končím s týmto, pretože to vôbec nie je dôležité. Dôležité je to, že váš pán minister jednoducho urobil chybu. Priznáva to v komunikácii s pánom Hegerom. Nie pre darmo zverejňoval textové komunikácie s pánom Hegerom. To bolo preto, lebo sa vyviňoval z toho, z čoho ho obviňoval predseda vlády, alebo ak chcete hovorca vašej vlády Eduard Heger. A k tomuto ste sa nevyjadrili. Preto som aj pánovi Lehotskému povedal, dobre, ak vám stačili tie argumenty, ktoré povedal on, fajn. Ale mali ste odmietnuť všetky tie ostatné veci, ktoré padali na hlavu zo strany predsedu vlády na vášho ministra. A nehovoriac to, čo padá na hlavu zo strany pána Matoviča, Gyimesiho, Vetráka a ďalších. To azda stojí za to, aby ste sa postavili za svojho ministra. A to bol ten argument, že jednoducho to nedokážete vysvetliť, tak práve preto ste nevystupovali. Nič iné.
Matovič, Igor, poslanec NR SR (2019-09-13):
... lebo žiarlil na ňu. (Hovorené súbežne s predsedajúcim.) Ja sa držím témy, hovorím o ľuďoch, ktorí tu vystupujú, držím sa veľmi dobre témy. Vy sa bojíte, že budem hovoriť... Budem hovoriť o tom, že jako predseda parlamentu má vzťah k ženám? (Prerušenie vystúpenia predsedajúcim.)
Šipoš, Michal, poslanec NR SR (2024-01-09):
Ďakujem pekne pani poslankyni Simone Petrík za dobrý prejav, za rozpravu. Ja by som chcel upozorniť na to a nadviazať na to, že komu vlastne prospeje tento zákon, znižovanie trestných sadzieb. Hovorilo to už viacero kolegov, gaunerom, rôznym špekulantom, podvodníkom, zlodejom a, samozrejme, ich ľuďom, ľuďom z tejto koalície. A treba sa zamyslieť ešte, že konkrétne čo sa ešte všetko stane popri tom. Keď sa ten zákon schváli a zruší sa špeciálna prokuratúra, tak budú premlčané desiatky trestných vecí, čo bude mať zásadný vplyv aj na postavenie poškodených v týchto konaniach. Nepôjde len o známe kauzy niektorých trestne stíhaných oligarchov, pána Jaroslava Haščáka, pána Miroslava Výboha, ale aj kauzu predaja emisných kvót, Interblue, možno si niektorí pamätajú, v ktorých prišli občania Slovenskej republiky takmer o 50 miliónov eur. Rovnako bude premlčané trestné stíhanie obžalovaného Mariána Kočnera a spol. pre trestný čin poškodzovania veriteľa v kauze Welten Báč, čo bude znamenať, že poškodeným definitívne zanikne nárok na náhradu škody vo výške presahujúcej 3 milióny eur. No a potom keď si do tej skladačky dáme, že kto všetko pripravoval tento zákon, či už Lindtner, obvinený bývalý sudca, ktorý sám je stíhaný v tých kauzách, ktoré teraz mu budú znížené tresty v podstate, alebo bude to ovplyvnené týmto zákonom, alebo Gašpar junior, syn obžalovaného otca Tibora v kauze Očistec a v ďalších kauzách, alebo do tretice, do tej hviezdnej trojky advokát Para, ktorého vidíme stále ako advokáta tých najväčších zločincov a gaunerov, mne najskôr vybehne Marián Kočner, keď si spomeniem na jeho meno. Čiže presne toto zapadá do ich mozaiky, ochrániť svojich ľudí, znížiť im tresty. Je to hanba! (Potlesk.)
Pčolinský, Peter, poslanec NR SR (2018-09-12):
Ďakujem. Ja rozumiem, že musíme dbať aj na termíny. Na druhej strane pre mňa je podstatnejšia tá prax ako termíny, ale rozumiem tomu. A práve preto ja podávam pomocnú ruku pánovi ministrovi. Pán minister, kľudne to urobte v podobe ústavného zákona. Naše hlasy máte. Tým pádom je vymaľované, prejde to ako ústavný zákon. Zmeňme ústavu. Sme zákonodarcovia, zmeňme ústavu.
Laurenčík, Milan, podpredseda NR SR (2020-11-03):
Ďakujem. Na vaše vystúpenie evidujem dve faktické poznámky. Nech sa páči, pani poslankyňa Anna Andrejuvová.
Janckulík, Igor, poslanec NR SR (2023-10-25):
Sľubujem. (Potlesk.)
M. Fronc, minister školstva SR: (2003-04-10):
Predpokladá sa, že na základe našich analýz bude podstatne vyšší počet študentov, ktorí budú poberateľmi sociálneho štipendia v porovnaní s dnešným stavom. Zavedenie školného a s ním aj spojený zavedený sociálny systém podpory cez sociálne štipendiá možno považovať skôr za jeden z krokov, ktorým sa zavádza mechanizmus pozitívnej diskriminácie v prístupe k vzdelaniu pre sociálne slabšie skupiny obyvateľstva. Ale z uvedeného dôvodu toto zavádzanie poplatkov má aj iné dôvody. Pokladám tento krok za užitočný, ktorý podľa môjho presvedčenia nezabráni dostupnosti k vysokoškolskému vzdelávaniu študentom zo sociálne slabších rodín. Naopak, myslím si, že im vytvorí väčší priestor. Skončil som.
Sulík, Richard, predseda NR SR (2010-12-09):
Hlasujte, prosím, teraz. (Hlasovanie.) Prítomných 134 poslancov, hlasovalo 73 za, 30 proti, 31 sa zdržalo. Tento návrh bol schválený. Prosím, ďalší.
Kočiš, Eduard, poslanec NR SR (2021-05-12):
Veľmi pekne ďakujem za slovo, pán podpredseda. Miro, ako skutočne odborník, ktorý sa dlhodobo venuje problematike pôdohospodárstva, poľnohospodárstva, lesnej ochrany, sa naozaj v tejto téme veľmi dobre orientuješ a naozaj tvoje odborné znalosti, ktoré si naďalej aj rozširuješ štúdiom a zároveň aj konzultáciami a stretnutiami s rôznymi dotknutými subjektmi v tejto sfére, v tejto oblasti si najmä načrtol našich potravinárov, pekárov, ktorí týmto zákonom sú značne znepokojení. Prioritou každej vlády by mala byť silná, naozaj, podotýkam, silná sieť slovenských producentov, malých producentov, malých predajcov. A toto je gro, vážené dámy, vážení páni, milé kolegyne, milí kolegovia, toto je gro. Keď to dokážu iné krajiny, prečo to nedokáže Slovenská republika? Ja si myslím, že nemáme ani hlúpejších, ani lenivejších ľudí v týchto segmentoch, v týchto odvetviach, ako majú v zahraničí. Čiže berme si príklad z toho, čo je naozaj dobré, a zavrhnime to, čo je zlé. V programovom vyhlásení vlády sa hovorí o potravinovej sebestačnosti, ale realita je však iná. Úplne ideme iným smerom, iným spôsobom, ako bolo v PVV-čku deklarované. Pomoc pre poľnohospodárov a potravinárov je na Slovensku tak nízka, tak žalostná, že v zahraničí sa len smejú, akí sme hlúpi, že nedokážeme týmto segmentom pomôcť a viac ich zadotovať. Stav potravinovej sebestačnosti Slovenskej republiky, tieto informácie, ktoré si tuná predostrel, ktoré si tuná povedal, to sú holé fakty a naozaj sú na hlboké zamyslenie. A ja som z niektorých naozaj v šoku. A obrovský tlak Európskej únie... (Prerušenie vystúpenia časomerom.)
Zemanová, Anna, poslankyňa NR SR (2019-09-10):
Ďakujem pekne, pán... Vážený pán predsedajúci, podávam procedurálny návrh, aby Národná rada prijala toto uznesenia: Národná rada Slovenskej republiky žiada mandátový a imunitný výbor podľa rokovacieho poriadku Národnej rady prerokovať vzdanie sa mandátu bývalej pani poslankyne Moniky Jankovskej zo dňa 27. 6. 2019 a podal o tom plénu informáciu, aby Národná rada Slovenskej republiky mohla o to, toto zobrať na vedomie, a zároveň že prerušuje rokovanie 49. schôdze, a to až do podania informácie Mandátovým a imunitným výborom Národnej rady podľa predchádzajúceho bodu a podanie informácie, či poslanecký klub SMER-u – SD rokuje v legitímnom zložení poslancov. Odôvodnenie: Nepodaním informácie došlo k porušeniu rokovacieho poriadku. A je... Takisto nemáme vedomosť o tom mechanizme, náhradníctve v poslaneckom klube SMER – SD. Tiež je potrebné vysvetlenie, prečo uvedená informácia nebola podaná... (Prerušenie vystúpenia časomerom.)
Grendel, Gábor, podpredseda NR SR (2020-09-24):
Ďakujem pekne, pán poslanec. Vyhlasujem teraz rozpravu za skončenú. Chcete, pán navrhovateľ, zaujať stanovisko? Nie. Záverečné slovo, pán spravodajca? Nie. Ale teraz vás žiadam, aby sme oznámili termín hlasovania o tomto návrhu zákona. Pán spravodajca.
Žiga, Peter, podpredseda NR SR (2023-12-07):
Na vaše vystúpenie evidujem dve faktické poznámky. Pán poslanec Šalitroš.
Fecko, Martin, poslanec NR SR (2016-04-18):
Ďakujem pekne. Pán kolega ma síce predbehol, ale dobre, ďakujem pekne, pán Pčolinský, mal som zhruba to isté na mysli, ale doplňujem ešte, aby aj na záver schôdze Národnej rady (smiech v pléne) bola tiež hymna. Ďakujem pekne. (Potlesk.)
Grendel, Gábor, poslanec NR SR (2016-04-27):
Ďakujem, pán predsedajúci. Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením č. 5 z 18. apríla 2016 určil za spravodajcu k návrhu zákona o štátnom občianstve, o hlásení pobytu občanov a registri obyvateľov, tlač 26. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálno-právnej stránky náležitosti uvedené v rokovacom poriadku a legislatívnych pravidlách tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre verejnú správu a regionálny rozvoj a výbor pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Pán predsedajúci, otvorte, prosím, všeobecnú rozpravu.
E. Angyalová, poslankyňa: (2005-12-13):
Tak ja vás vážne chcem poprosiť, pán podpredseda, aby sme minimálne aspoň zabezpečili to, aby existovalo aspoň 24 hodín na preštudovanie tých návrhov. Ja napr. tu nemám ten návrh, viem, že niektorí kolegovia ho majú, čiže buď ho rozdávali zle, alebo neviem, čo sa stalo. Ale, skrátka a dobre, ja nie som schopná absorbovať takéto zmeny. A naozaj to nie je otázka toho, že by sme chceli tu robiť rozbroje, ale takéto praktiky sme my odsúdili už aj vo výbore, dobre to viete aj vy, pán kolega. A myslím, že to nie je korektný prístup. Tak si skúsme nechať aspoň ten minimálny čas, ktorý je nevyhnutný na to, aby sme rozumne prijali zákon. Ďakujem.
P. Paška, predseda NR SR: (2007-06-26):
(Hlasovanie.) 126 prítomných, 48 za, 75 proti, 3 sa zdržali. Konštatujem, že tento návrh sme neprijali. Budeme pokračovať v hlasovaní o návrhoch k zákonu.
Sopko, Miroslav, poslanec NR SR (2017-03-23):
Ďakujem za slovo, pán predsedajúci. Vážený pán minister, k vášmu vystúpeniu si dovolím povedať len toľko. Ja vnímam kultúru v zmysle toho latinského colere (pestovať) ako spôsob, ktorý robí ľudí lepšími. Je veľa definícií, ako by sme mohli kultúru zadefinovať, a asi tou najjednoduchšou, ktorú by sme mohli použiť, je, že sa snaží meniť zlo a dobro. Ale ako sa hovorí, „po ovocí poznáš strom a po reči človeka“, a preto ak niekoho za niečo označíme, je to aj kvôli tomu, aby sme si vždy vedeli vybrať, keď niekto niečo hovorí, či je vyznávačom diktatúry nacionalizmu, alebo aj zavádzania kontroly obsahu vo vysielaní v médiách, čo sa nedá nazvať inač ako cenzúrou, a dokonca dokáže hlásať nenávisť namiešanou lžou, alebo nie. A to treba robiť bez ohľadu na to, či sme na strane koalície alebo opozície. Ďakujem.
Zimenová, Zuzana, poslankyňa NR SR (2017-06-19):
Ďakujem pekne pánovi poslancovi Petrákovi za jeho slová a doplnenia aj môjho príspevku. Určite máte pravdu v tom a ja s vami súhlasím, že z tohto naozaj nemáme robiť politiku. Len faktom je, že ja som nepožadovala v tejto chvíli navýšenie balíka. Ja som požadovala, aby sa v novele zákona, ktorá má platiť na niekoľko rokov zase do budúcna, aby sa táto oblasť stala nárokovateľnou, čo však samozrejme so sebou pochopiteľne nesie aj opatrenia na kontrolu. Veď to, samozrejme, na toto tu ministerstvo máme, avšak tá nárokovateľnosť, a to si myslím naďalej a trvám na tom, je jednoducho nevyhnutná, aby sa už v tom systéme objavila. To, že to má spoločne s tým nasledovať aj systém opatrení a porovnávaní tých jednotlivých nárokov, tak to je samozrejmé. Lenže na to tu máme ten rys, o ktorom sme sa dozvedeli na školskom výbore, že zatiaľ na toto nie je uspôsobený. Čiže to sú ďalšie kroky, ktoré treba urobiť, ale tá nárokovateľnosť tam jednoducho patrí, to za tým si stojím.
Pfundtner, Edita, poslankyňa NR SR (2011-02-03):
Ďakujem za slovo, pán predsedajúci. Vážené pani poslankyne, vážení páni poslanci, ústavnoprávny výbor ma uznesením z 25. januára 2011 k predmetnému bodu určil za spravodajkyňu k návrhu poslancov Národnej rady Slovenskej republiky Pavla Abrhana, Milana Horta, Jozefa Kollára a Lászlóa Solymosa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov, tlač 228. Podľa § 73 ods. 1 rokovacieho poriadku podávam v prvom čítaní spravodajskú informáciu. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh zákona spĺňa po formálno-právnej stránke náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Dôvodová správa uvádza, že návrh zákona je v súlade s Ústavou Slovenskej republiky, zákonmi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná. Predkladateľ informuje, že navrhovaný zákona nebude mať vplyv na verejné rozpočty, nebude mať dopad na štátny rozpočet, ani na rozpočty obcí a vyšších územných celkov. Predložený návrh zákona nebude mať dopad na hospodárenie podnikateľskej sféry, na obyvateľstvo, zamestnanosť, životné prostredie, ani na podnikateľské prostredie. Pripojená doložka zlučiteľnosti návrhu právneho predpisu s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je v práve Európskej únie upravená. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajkyňu vyplývajú, odporúčam, aby sa Národná rada v zmysle príslušných ustanovení rokovacieho poriadku uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 17. januára 2011 pod č. 229 navrhujem, aby návrh zákona prerokovali: Ústavnoprávny výbor Národnej rady, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárstvo, výstavbu a dopravu. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 16. marca 2011 a gestorský výbor do 18. marca 2011. Pán predsedajúci, teraz vás prosím, aby ste otvorili všeobecnú rozpravu k predmetnému bodu programu. Ďakujem.
Hrnčiar, Andrej, podpredseda NR SR (2018-05-22):
Pán poslanec Sopko.
M. Belásová, poslankyňa: (2009-06-16):
Predseda Národnej rady Slovenskej republiky rozhodnutím č. 1154 zo 4. júna 2009 pridelil uvedený návrh na prerokovanie Výboru Národnej rady Slovenskej republiky pre sociálne veci a bývanie v termíne do 15. júna 2009 s tým, že ako gestorský výbor o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre sociálne veci a bývanie uvedený návrh vlády prerokoval na svojej 59. schôdzi dňa 9. júna 2009 a uznesením č. 261 súhlasil s návrhom vlády na skrátené legislatívne konanie. Výbor odporúča Národnej rade Slovenskej republiky vysloviť súhlas s návrhom vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov a zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov s tým, že prvé, druhé a tretie čítanie sa uskutoční na 39. schôdzi Národnej rady Slovenskej republiky. Otvorte rozpravu, prosím.
B. Bugár, podpredseda NR SR: (2005-05-25):
Otváram rozpravu a pýtam sa, kto sa hlási ústne do rozpravy, nakoľko nemám písomné prihlášky do rozpravy. Dvaja páni poslanci. Končím možnosť sa prihlásiť ústne do rozpravy. Pán poslanec Husár, nech sa páči. S. Husár, poslanec: Vážený pán predsedajúci, vážené kolegyne, dokonca tri, vážení kolegovia, vážený pán generálny prokurátor, chcel som k tejto správe povedať toho veľa, ale, bohužiaľ, nie je komu a podstatnú časť z toho, k čomu speje moje vystúpenie, povedal pán generálny prokurátor pravdepodobne lepšie, ako by som to dokázal ja. Napriek tomu si dovolím tlmočiť, že ústavnoprávny výbor ako gestorský výbor pri prerokovaní tejto správy vyslovil pánovi generálnemu prokurátorovi uznanie za prácu prokurátora, a teraz nehovorím o generálnom prokurátorovi, ale o prokuratúre ako celku. Odviedla predovšetkým za veľmi relatívne krátke obdobie hladké zvládnutie problémov, ktoré súvisia s tzv. optimalizáciou súdnictva na Slovensku a mnohými a mnohými ďalšími vecami, ktoré pán generálny prokurátor spomínal. Dovolím si poznamenať, že pravdepodobne, keby tu možnosť mali mnohí občania Slovenskej republiky, toto uznanie a aj poďakovanie by tlmočili aj oni. Z dôvodov, ktoré uviedol pán generálny prokurátor, ktoré považujem za výsostne objektívne a predovšetkým z dôvodov, že už niekoľko rokov veľmi systematicky je Generálna prokuratúra v svojich oprávnených nárokoch naozaj odtláčaná do pozadia, niet, vážené kolegyne a kolegovia, inej cesty, ako požiadať o pomoc a podporu plénum Národnej rady. A myslím si, že každý poslanec, ktorý si prečítal správu, túto podporu dlho zvažovať nebude. Dovoľte, aby som predniesol návrh uznesenia Národnej rady Slovenskej republiky: „Národná rada Slovenskej republiky žiada vládu Slovenskej republiky zohľadniť pri príprave štátneho rozpočtu Slovenskej republiky na rok 2006 pre kapitolu Generálnej prokuratúry Slovenskej republiky zvýšenie počtu systemizovaných miest prokurátorov a štátnych zamestnancov prokuratúry o 10 % a tomu zodpovedajúce mzdové prostriedky.“ Odôvodnenie, myslím, vážené kolegyne, kolegovia, robiť netreba, pretože všetci ste boli pri prerokovaní prijatých nových trestných kódexov a všetci ste si určite pozorne vypočuli správu pána generálneho prokurátora. Ďakujem pekne. (Potlesk.)
Farkašovský, Karol, poslanec NR SR (2017-01-31):
Pán predsedajúci, keďže sme hlasovali o pripomienkach, sme v treťom čítaní , otvorte, prosím, rozpravu.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 138, za 58, 22 proti, 58 sa zdržalo. Uvedený návrh sme neschválili.
B. Bugár, podpredseda NR SR: (2005-06-23):
(Hlasovanie.) Prítomných je 143 poslancov, za 115, proti 1, zdržalo sa 27. Pozmeňujúce návrhy pána poslanca Madeja sme prijali. Nech sa páči.
Dostál, Ondrej, poslanec NR SR (2023-12-12):
Na rozdiel od niektorých predrečníkov by som chcel bez akejkoľvek irónie oceniť to, že pán minister vystúpil v rozprave a podrobne reagoval na výhrady, ktoré zaznievajú v našich vystúpeniach. Takto by mala vyzerať rozprava v parlamente. A teda škoda, že prístup pána ministra je v tomto skôr výnimočný ako pravidlom. Aby som nebol iba kladne hodnotiaci, tak skúsim aj niečo kritické povedať. Pán minister povedal, že my dnes nemáme prebytok peňazí, aby sme mohli nadeliť každému. No však ale veď presne to vláda robí. Trináste dôchodky? Všetkým. Plošne. Kompenzácia rastu cien energií? Plošne. Všetkým. Kompenzácia rastu cien hypoték? Plošne. Nie adresne a to sú práve tie najväčšie sekery, na ktoré potrebujete vyzberať ďalšie, ďalšie zdroje, ktoré, ak už teda ich získate miesto toho, aby ste ich dali do zníženia deficitu. Tak časť dáte do zníženia deficitu. A výraznú časť dáte aj práve do toho, aby ste mohli ďalej rozhadzovať. Pán minister sa tak trochu ohradzuje, že my dnes nemáme za sebou ani sto dní, aby ste mohli hodnotiť nás. No, ale však máte za sebou dvanásť rokov vlády. To je, tie problémy s dlhodobou udržateľnosťou verejných financií nezačali tento rok, ani minulý rok. Nezačali ani počas pandémie. Tie problémy sú tu dlhodobo a zodpovedá za ne predovšetkým to obdobie, keď bol SMER pri moci. Ja som tu citoval zo správy Rady pre rozpočtovú zodpovednosť, ktoré bolo, ktoré bolo evidentné. A to zníženie ratingu naozaj odráža aj zhoršenie stavu verejných financií, to je dlhodobá vec, ale aj nejasnú cenu, cestu konsolidácie, čo je zodpovednosť súčasnej vlády. A je to aj reakcia na ten konsolidačný balíček.
M. Dzurinda, predseda vlády SR: (2002-01-31):
Teda zopakujem štvrtý argument, pani poslankyňa. Kým v roku 1998 sme všetky zákony prerokúvali v skrátenom legislatívnom konaní, v roku 1999 to bolo iba 49 %, ale v minulom roku napríklad už to bolo iba 10 % z celkového počtu zákonov. Vážená pani poslankyňa, vážení páni poslanci, uviedol som iba niekoľko faktov, s ktorými sa môžete oboznámiť, tak ako som to uviedol v dvoch aktuálnych čerstvých správach. Jedno je jasné, že konáme pod pomerne veľkým časovým tlakom, aj tlakom, ktorý vyplýva zo snahy skončiť rokovania s Európskou úniou do konca tohto roku. Samozrejme, pod tlakom sa niekedy aj ťažšie pracuje, ale domnievam sa, že fakty, ktoré som uviedol, svedčia o tom, že vláda si vykonáva dobre svoju legislatívnu prácu. (Smiech.) Môžete zatlieskať.
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 118, za 117, proti žiadny, 1 sa zdržal. Uvedený návrh sme schválili . Teraz by som chcel na balkóne pozdraviť špeciálnu základnú školu pre zrakovo postihnutých žiakov z Levoče. Vitajte! (Potlesk.) Pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady. Je to tlač 1710. Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 26. mája 2023. [Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané do 26. mája 2023 Národnej rady Slovenskej republiky a do 91. schôdze Národnej rady Slovenskej republiky (a interpelácie) , tlač 1710.] Prosím, prezentujme sa a hlasujeme. (Hlasovanie.) Prítomných 117 poslancov, za 79, 6 sa zdržalo, pardon, 6 proti, zdržalo sa 32. Konštatujem, že sme schválili navrhované uznesenie . Pristúpime k verejnému hlasovaniu o návrhu na voľbu člena Rady Rozhlasu a televízie Slovenska (tlač 1714), ktoré vykonáme formou hlasovacieho lístka. Svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete „za“, „proti“, „zdržiavam sa“. Na hlasovacom lístku je možno označiť alternatívu „za“ najviac u jedného kandidáta. Hlasovací lístok je neplatný, ak pri niektorom mene nie je voľba označená, alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu hlasovania. (Verejné hlasovanie o návrhu na voľbu člena Rady Rozhlasu a televízie Slovenska , tlač 1714.)
Kollár, Boris, predseda NR SR (2023-03-15):
Konštatujem, pardon. Konštatujem, že Národná rada sa uzniesla, že tento návrh zákona prerokuje v druhom čítaní . A pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. A teraz prosím pani spravodajkyňu, aby uviedla hlasovanie.
Ďuriš Nicholsonová, Lucia, podpredsedníčka NR SR (2019-01-31):
Pani poslankyňa? Nech sa páči.
Cigániková, Jana, poslankyňa NR SR (2020-07-07):
Ďakujem. Ja len chcem pripomenúť kolegom zo zdravotníckeho výboru, že teraz máme výbor, ak môžte, tak vás pozývam na výbor. Ďakujem.
Pellegrini, Peter, predseda NR SR (2024-01-31):
Vážené panie poslankyne, vážení páni poslanci, poslaneckým klubom bol oznámený presný čas, ktorý pripadá na každú jednu politickú stranu. Vzhľadom na to, aby sa na to pripravila aj technika, aj aby sa stihli poslanci zapísať do zoznamu do poradia, v akom chcú za jednotlivé poslanecké kluby vystupovať, prerušujem rokovanie Národnej rady do štrnástej hodiny, kedy budeme pokračovať prvým bodom programu 62-hodinovou diskusiou o návrhu novely Trestného zákona. Ďakujem pekne. Ešte využijem prítomnosť poslancov SaS. Keby dodržiavali rokovací poriadok, že do rokovacej sály nie je možné prinášať ani plagáty, ani letáky, ani žiadne materiály, takže poprosím do budúcna. Môžete to rozdávať pri prezenčke, na chodbe, mimo rokovacej sály, ale rozdávať do miestnosti ako takej, to je jedno, či je to počas rokovania, alebo nie, porušujete rokovací poriadok. Fakt to môžete rozdávať, ale možno pri prezenčnej listine poslancovi každému do ruky, nie to rozkladať po rokovacej sále. (Reakcia z pléna.) Nech sa páči. (Prestávka.)
Laurenčík, Milan, podpredseda NR SR (2022-03-24):
Ďakujem veľmi pekne. Prerušujem rokovanie o tomto bode programu. Vážené panie poslankyne, vážení páni poslanci, teraz pristúpime k druhému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 315/2001 Z. z. o Hasičskom a záchrannom zbore v znení neskorších predpisov . Návrh zákona je pod tlačou 865. Spoločná správa výborov má tlač 865a. Dávam teraz slovo pani poslankyni Vladimíre Marcinkovej, aby návrh zákona odôvodnila. Pani poslankyňa, nech sa páči, máte slovo.